ՀՀ ԱԺ «Բաց դռներ» ծրագրի շրջանակում նոյեմբերի 14-ին խորհրդարան են այցելել Երեւանի պետական հումանիտար-տեխնիկական քոլեջի դասախոսները եւ ուսանողները: Հյուրերը շրջել են խորհրդարանի շենքում, հետեւել նիստերի աշխատանքին: Արդեն ավանդական դարձած բաց դասը վարել է ՀՀ ԱԺ փոխնախագահ Էդուարդ Շարմազանովը: Ողջունելով հյուրերին Ազգային ժողովում՝ ԱԺ փոխնախագահը ներկայացրել է օրենսդիր իշխանության կազմավորման կարգը, նրա գործունեությունը, անդրադարձել երկրի տնտեսական խնդիրներին: Էդուարդ Շարմազանովը կարեւորել է երիտասարդության մասնակցությունը պետության հասարակական եւ քաղաքական կյանքին եւ ուսանողներին խորհուրդ տվել լավ սովորել, ձգտել դառնալ արհեստավարժ մասնագետներ: